**Lietuvos Respublikos ambasada Austrijos Respublikoje**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

**UŽ 2022 M. SPALIO MĖN.**

2022-11-08

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| |  | | --- | | Parodos, renginiai ir kt. verslo plėtrai ir eksportuotojams aktuali informacija | | | | |
|  | Aktualių parodų Austrijoje sąrašas | <http://www.messen-austria.at/messekalender/> |  |
| Investicijoms pritraukti į Lietuvą aktuali informacija | | | |
|  |  |  |  |
| Lietuvos verslo plėtrai aktuali informacija | | | |
| 2022 10 24 | Palyginus su kitomis ES šalimis, Austrija yra viena iš lyderių, surenkant ir perdirbant senus elektroninius prietaisus. Tačiau potencialas toli gražu nėra išnaudotas. | <https://www.diepresse.com/6207111/elektroschrott-ist-der-stoff-der-unabhaengigkeit> |  |
| 2022 10 24 | Austrija yra stipriai pažengusi intelektinės nuosavybės srityje. Daugiausiai paraiškų gaunama iš didelių Austrijos pramonės įmonių. Novatoriškiausia Austrijos žemė pernai buvo Aukštutinė Austrija, kur Austrijos patentų biure užregistruotas 561 iš 2480 išradimų. Austrijos didžiausi pasiekimai yra šiose srityse: plastikai, ekologiškų pastatų technologijos, logistikos ir specialiųjų mašinų technologijos, žaidimų sektorius ir kt. | <https://www.diepresse.com/6207143/wer-oesterreichs-patent-weltmeister-sind> |  |
| Lietuvos turizmo sektoriui aktuali informacija | | | |
|  |  |  |  |
| Bendradarbiavimui MTEPI[[1]](#footnote-1) srityse aktuali informacija | | | |
| 2022 10 01 | Plėtojantis daiktų internetui, išmaniųjų namų projektams, kyla taip pat rizikos, kad gali būti įsilaužiama į šiuos projektus. Žemutinės Austrijos federalinės žemės tyrėjų komanda siekia padaryti daiktų internetą saugesnį. | <https://www.diepresse.com/6196758/das-smarte-zuhause-vor-angriffen-schuetzen> |  |
| 2022 10 07 | Pramoninės krosnys yra pagrindiniai energijos vartotojai metalo apdirbimo srityje. Austrijos technologijų instituto mokslininkai siekia tai pakeisti, kurdami „žaliąsias liejyklas“, kurios naudoja žaliąją elektrą, vandenilį ar metano dujas iš atliekų. Taip pat siekiama, kad būtų sumažinti energijos nuostoliai, t.y. iš naujo panaudojant šiluminę energiją. | <https://www.diepresse.com/6199949/sie-heizen-dem-aluminium-ordentlich-ein-ganz-ohne-erdgas?ref=ues_a> |  |
| Lietuvos ekonominiam saugumui aktuali informacija | | | |
|  |  |  |  |
| Bendra ekonominė informacija | | | |
| 2022 10 01 | Rugsėjo mėn. infliacija Austrijoje siekė 10,5 proc. ir tai yra aukščiausias lygis nuo 1952 m. Labiausiai infliaciją didino energijos išteklių sąnaudos. Nuo spalio mėnesio Austrijoje įvedamas CO₂ mokestis, kuris taip pat, manoma, prisidės prie infliacijos augimo. | <https://www.diepresse.com/6196845/105-prozent-rekordinflation-bereits-vor-einfuehrung-der-co2-steuer> |  |
| 2022 10 03 | Austrijoje nedarbas mažėja ir rugsėjo mėnesį buvo fiksuotas 5,7 proc. nedarbo lygis, kuris yra žemiausias per 14 metų. Tačiau gera padėtis darbo rinkoje turi ir neigiamą pusę, nes laisvų darbo vietų skaičius yra labai didelis, oficialiai rugsėjį buvo 128 555 laisvos darbo vietos, t.y. 13 proc. daugiau nei prieš metus. Nors darbo vietų yra daugiau nei pakankamai, daugelis bedarbių neturi tinkamos kvalifikacijos. | <https://www.diepresse.com/6197873/der-arbeitsmarkt-trotzt-der-rezessionsangst> |  |
| 2022 10 04 | Austrijos dujų saugyklos užpildytos 80 proc., kas reiškia, kad šiai žiemai buvo pasiruošta ir vyriausybės užsibrėžtas tikslas buvo pasiektas. Šiuo metu Austrijoje gamtinių dujų pakanka 85 proc. vidutinio metinio suvartojimo. Nuo lapkričio pradžios yra užpildyta ir dvidešimt teravatvalandžių Austrijos strateginių rezervų, kuriuos vyriausybė įsigijo už 3,95 mlrd. eurų. Tai reiškia, kad sudėtingos situacijos atveju šalis disponuotų bent ketvirtadaliu suvartojamų dujų. | <https://www.diepresse.com/6198372/die-truegerische-sicherheit-voller-erdgas-speicher> |  |
| 2022 10 07 | Didmeninėje prekyboje Austrijoje rugsėjo mėnesį infliacija buvo 20,6 proc., lyginant su laikotarpiu prieš metus (per mėnesį didmeninės prekybos kainos augo 0,2 proc.). Vertinama, kad vėliau ši infliacija atsispindės ir bendroje vartojimo prekių kainoje, kas reiškia, kad infliacija dar nepasiekė savo piko. | <https://www.pressreader.com/austria/die-presse/20221007/281805697822730> |  |
| 2022 10 07 | Nepaisant karo Ukrainoje ir didelės infliacijos, prognozuojama, kad 2022 metais Austrijos BVP augs 4,8 proc. Tačiau, anot ekonomistų, ekonomikos augimas pagrinde vyko pirmąjį pusmetį, o antrame pusmetyje augimas sustojo. Manoma, kad 2023 metais BVP augs vos 0,2 - 0,3 proc., o infliacija liks aukšta ir sudarys 6,5 - 6,8 proc. | <https://www.diepresse.com/6199891/auf-hervorragendes-jahr-2022-folgt-stagflation> |  |
| 2022 10 11 | Austrijos vyriausybė paskelbė iki 2030 metų į pramonės energetikos pertvarką investuosianti 5,7 mlrd. eurų. Vicekancleris W. Kogler pabrėžė, kad Austrijos pramonė turi būti „moderni“, todėl būtina remti pramonės įmonių perėjimą prie klimato neutralumo ir ekologiškesnės gamybos. Numatoma, kad 2023 metais šiam tikslui bus išleista 175 mln. eurų iš numatytos bendros sumos, kas rodo, kad parengta mažai priemonių ateinančių metų biudžete šiam tikslui. | <https://www.diepresse.com/6201417/gruene-milliarden-aus-den-budgets-von-uebermorgen> |  |
| 2022 10 12 | Spalio 12 d. finansų ministras M. Brunner pristatė 2023 metų biudžeto projektą, kuriame yra numatytos rekordinės net 115 milijardų eurų biudžeto išlaidos. Komentuojama, kad tokios išlaidos žymi didžiulį valdančiosios daugumos „netikrumą dėl ateities“, kai Austrijai teks susidoroti su pastarųjų metų dideliu skolos susikaupimu, ekonomikos stagnacija ir dabartine didžiule infliacija. Austrijos skolos siekia daugiau nei 367 milijardus eurų (palyginimui, 2019 m. jos buvo 280 milijardų). Taip pat numatytos papildomos išlaidos karinėms pajėgoms, policijai, pensijoms ir kasmetiniam socialinio draudimo išmokų indeksavimui. | <https://www.diepresse.com/6201992/ein-budget-fuer-generationen-im-guten-wie-im-schlechten-sinn> |  |
| 2022 10 17 | Plieno pramonės sektoriuje toliau vyksta derybos tarp profesinių sąjungų ir darbdavių dėl atlyginimų didinimo. Tačiau kol kas derybos lieka be rezultato, nes darbdaviai siūlo padidinti darbo užmokestį 4,1 proc., o tai kompensuotų „tik bazinę infliaciją“, kai profesinės sąjungos reikalauja atlyginimus padidinti 10,6 proc. Nematydamos kol kas galimybių susitarti profesinės sąjungos mano, kad į jų reikalavimus yra nerimtai žiūrima ir grasina įspėjamuoju streiku. | <https://www.diepresse.com/6204097/metaller-lohnrunde-nimmt-die-naechste-stufe-der-eskalation> |  |
| 2022 10 22 | Spalio 22 d. mirė Red Bull GmbH kompanijos įkūrėjas ir turtingiausias Austrijos žmogus D. Mateschitz. Viešumoje buvo aptarinėjama įmonės veiklos sėkmė, D. Mateschitz įtaką sporto pasauliui tarptautiniu mastu ir Austrijos žiniasklaidos pasauliui. | <https://www.kleinezeitung.at/wirtschaft/6195925/1944-2022_RedBullGruender-Dietrich-Mateschitz-ist-tot> |  |
| 2022 10 27 | Spalio 27 d. Austrijos kancleris K. Nehammer lankėsi Jungtiniuose Arabų Emyratuose, kur buvo sutarta, kad Austrija gaus suskystintų gamtinių dujų iš JAE. Sutarta, kad JAE naftos kompanija „ADNOC“ pristatys laivą su suskystintomis dujomis Austrijai 2023 - 2024 m. žiemai. Sutartas dujų kiekis sudaro vieną teravatvalandę, kas reikštų dujų tiekimą 65 000 namų ūkių vieneriems metams (tai atitinka šiek tiek daugiau nei vieną procentą viso Austrijos gamtinių dujų poreikio). Numatoma, kad suskystintos gamtinės dujos iš JAE bus pristatytos per Roterdamą ir vamzdynais būtų transportuotos iki Austrijos. | <https://kurier.at/politik/inland/oesterreich-bekommt-202324-eine-schiffsladung-fluessigerdgas-aus-abu-dhabi/402197634> |  |
| Kita ekonominiam bendradarbiavimui aktuali informacija | | | |
|  |  |  |  |

*Parengė:*

*Ministras patarėjas Donatas Aškinis, tel. +43 1 718 54 67,* [*donatas.askinis@urm.lt*](mailto:donatas.askinis@urm.lt)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)